Alaquàs, passió per la festa
26/08/2011

# Alaquàs, passió per la festa

*   26/08/2011
*   [Imprimir](#)
*   Compartir
*    https://www.alaquas.org/documento.asp?id\_do=12832

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12832%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%2C%20passi%C3%B3%20per%20la%20festa)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12832/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12832/26082011dsc01409_1_Form_4.jpg)](https://www.alaquas.org/ficheros/documentos/2011/2/12832/26082011dsc01409_1_Form_10.jpg "<a href='https://www.alaquas.org/ficheros/documentos/2011/2/12832/26082011dsc01409_1_Form_10.jpg' target=_blank><i class='fa fa-external-link' aria-hidden='true'></i>.Alaquàs, passió per la festa</a>")

Alaquàs enceta unes festes marcades per l'austeritat econòmica i per la major participació i implicació social de la història. L'alcaldessa d'Alaquàs ha destacat la funció de les Festes Majors com a motor econòmic del comerç local

L'alcaldessa d'Alaquàs, Elvira García Campos, el regidor de Festes, Óscar García, la regidora de Joventut, Diana Muñoz i els col·lectius festers de la ciutat van presentar el passat 26 d'agost al Castell d'Alaquàs la programació de les Festes Majors d'Alaquàs que s'iniciaran oficialment aquesta nit amb el pregó a càrrec de les actrius valencianes Cristina Fernández Pintado i María Maroto García.

En la presentació, Elvira García Campos ha destacat l'esforç realitzat pels festers i festeres així com la seua implicació. L'alcaldessa d'Alaquàs ha fet especial ressò del compromís assumit per cadascun dels col·lectius festers en unes festes marcades per l'austeritat econòmica. "Alaquàs es creix en moments de dificultats, aquest serà l'any amb major participació social i implicació dels col·lectius festers".

La primera edil ha agraït a tots els col·lectius el seu treball i ha incidit en la funció vertebradora de les Festes Majors d'Alaquàs, tot i destacant la seua identitat cultural com a poble. L'alcaldessa ha explicat també que les festes són un dels principals motors econòmics d'Alaquàs ja que ajuden a potenciar el comerç local.

Els Clavaris del Crist, els Clavaris de Sant Miquel, les Clavariesses dels Dolors i de l'Assumpció, la Confraria de la Mare de Déu de l'Olivar, la Confraria de la Santíssima Creu i els Moros i Cristians Perolers han explicat en què consistirà la seua festa així com les activitats que realitzaran al llarg d'aquests dies. Tots han coincidit en destacar el treball realitzat al llarg d'aquest any difícil davant l'actual conjuntura econòmica i han volgut posar especial èmfasi en la col·laboració rebuda per part dels veïns i veïnes de la ciutat.

El pregó d'aquesta nit donarà pas a tota una programació festiva que no finalitzarà fins el dissabte 17 de setembre. Concerts musicals, espectacles de teatre, animació de carrer, actes participatius, competicions esportives, actes lúdics i religiosos en honor als patrons de la ciutat i encontres gastronòmics organitzats per les associacions d'Alaquàs donaran vida a quinze dies festius.